alexandrainst/scandi-wiki huggingface dataset:
Alpekråke

Alpekråke (Pyrrhocorax pyrrhocorax) er ein kråkefugl. Arten finst i Asia og i  Europa i sør, i Alpane under snøgrensa og på dei britiske øyane, i tillegg til i Etiopia i Afrika.

Fuglen har eit raudfarga nebb som er langt og nedoverbøygd. Også føtene er raude. Fjørdrakta er blanksvart. Alpekråke er rundt 40 cm lang, med ein stjert på rundt 15 cm. Vengespennet er 68-80 cm og fuglen kan vega opptil 250 gram. Alpekråke liknar kaie, men flyg lettare og er meir forsiktig. Ungfuglen har eit gult nebb som seinare vert raudt.

Hoa legg egg mellom april og juni. Kvar fugl legg 3-6 egg som er brun- eller gråflekka med gulkvit grunnfarge. Reiret er som regel plassert i klipper i eit hol eller ei grotte.

Alpekråke lever av insekt, terrestriske blautdyr og andre virvellause dyr.

Sjå òg
Alpekaie

Bakgrunnsstoff

Kråkefamilien
Rælingen Bygdetun

Rælingen Bygdetun er eit museum på Fjerdingby i Rælingen kommune, i nærleiken av Rælingen kyrkje, og er ei avdeling av Akershusmuseet. Rælingen historielag står for drifta av bygdetunet, som femner om det gamle tunet på Søndre Fjerdingby gard, der hovudbygningen er frå ikring 1814 og eit stabbur er frå 1860-åra.  Desse bygningane er eigd av Rælingen kommune.  På bygdetunet står òg husmannsstova Svingen frå midt på 1800-talet, ein landhandel bygd opp etter modell av ein eldre landhandel i Rælingen og ein utedo frå 1890-åra. Desse bygningane er det Rælingen historielag som eig.

Samlinga på om lag tusen gjenstandar og dei faste og skiftande utstillingane skal gje eit innblikk i soga til Rælingen frå 1600-talet og fram til 1950-åra, då jordbruk, sagbruksdrift og elvetrafikk, teglverksverksemd, fangst, fiske og tradisjonelt handverk og attåtnæringar sette sitt preg på bygda. Rælingen historielags samlingar på om lag 2000 gjenstandar vert nytta i formidlinga saman med bygdetunssamlinga.

Husmannsstova Svingen skildrar levekåra for husmannsfamiliar i Rælingen, og set dessutan søkeljos på sagbruks- og teglverksindustrien i Nordbydalen.  Verksemda i Nordbydalen var ein viktig del av den tidlige moderne industrien i bygda frå 1650-årene og gjennom den industrielle revolusjonen på andre halvdelen av 1800-talet, fram til avviklinga av verksemda i 1950-åra.

I Landhandelen vert det gjort greie for korleis dei små butikkane i Rælingen var på fyrste halvdelen av 1900-talet. Her er det ei samling på meir enn tusen gjenstandar.

Hovudhuset gjev eit et bilete av korleis folk levde på Fjerdingby på 1800-talet. På loftet er det innreia ein komplett skomakarverkstad frå Rælingen. I Prestkammerset i hovudbygningen og i den gamle steinkjellaren er det ei fast utstilling om rettsvesenet på 1700-talet, illustrert ved skildringa av lagnaden til to kvinner.

Stabburet rommar ei utstilling om utviklinga av landbruket i bygda. På stabbursloftet er det innreia ei skulestove som nytta aktivt i samband med Den kulturelle skolesekken.

På utearealet finst gamle eike- og asketre og restar etter gamal eplehage, urtehage og blomebed.

Bakgrunnsstoff
Internettsidene til  Rælingen Bygdetun.
Internettsidene til Rælingen historielag med detaljert skildring av Rælingen Bygdetun

Museum i Viken
Kultur i Rælingen
Byggverk i Rælingen
VM i friidrett 2015

Verdsmeisterskapen i friidrett 2015, den 15. i rekka, vart avvikla på nasjonalstadion i Beijing i Kina i tida frå 22. til 30. august 2015. Gjennom meisterskapen vart det tevla i 24 øvingar for menn og 23 for kvinner, nett dei same øvingane som i dei føregåande verdsmeisterskapane. Frå 207 deltakarland vart påmeldt 1 935 utøvarar.

Tikjemparen Ashton Eaton frå USA  forbetra sin eigen tre år gamle verdsrekord i øvinga med 6 poeng til 9 045 poeng. Elles vart det sett fire meisterskapsrekordar, alle på kvinnesida. Den 27. august kasta polske Anita Włodarczyk sleggja heile 80,85 m, dagen etter sprang Dafne Schippers frå Nederland inn til 21,63 sekundar på 200 m. Sidan sprang Jamaica inn til gull på 4 x 100 m stafett på tida 37,36 sekundar, og avslutningsdagen imponerte Almaz Ayana frå Etiopia med 14.26,8 på 5 000 meter.

Isabelle Pedersen stod for den beste norske prestasjonen då ho vart nummer fire i sitt semifinaleløp på 100 meter hekk med ny personleg rekord på 12,86 sekundar. Det gav henne niandeplassen totalt i øvinga. Også Ezinne Okparaebo kvalfiserte seg til semifinalane, ho enda som nummer 18.

Menn

100 m 

Dato: 23. august

200 m 

Dato: 27. august

400 m 

Dato: 26. august

800 m 

Dato: 25. august

1500 m 
  

Dato: 30. august

5 000 meter 

Dato: 29. august

10 000 m 

Dato: 22. august

Maraton 

Dato: 22. august

20 km kappgang 

Dato: 23. august

50 km kappgang 

Dato: 29. august

110 m hekk 

Dato: 28. august

400 m hekk 

Dato: 25. august

3000 m hinder 

Dato: 24. august

4 × 100 m stafett 

Dato: 29. august

4 × 400 m stafett 

Dato: 30. august

Høgdehopp 

Dato: 30. august

Stavhopp 

Dato: 24. august

Lengdehopp 

Dato: 25. august

Tresteghopp 

Dato: 27. august

Kulestøyt 

Dato: 23. august

Diskoskast 

Dato: 29. august

Sleggjekast 

Dato: 23. august

Spydkast 

Dato: 26. august

Tikamp 

Dato: 28./29. august

Kvinner

100 meter 

Dato: 24. august

200 m 

Dato: 28. august

400 m 

Dato: 27. august

800 m 

Dato: 29. august

1500 meter 

Dato: 25. august

5 000 meter 

Dato: 30. august

10 000 m 

Dato: 24. august

Maraton 

Dato: 30. august

20 km kappgang 

Dato: 28. august

100 m hekk 

Dato: 28. august

400 m hekk 

Dato: 26. august

3 000 meter hinder 

Dato: 26. august

4 × 100 meter stafett 

Dato: 29. august

4 × 400 m stafett 

Dato: 30. august

Høgdehopp 

Dato: 29. august

Stavhopp 

Dato: 26. august

Lengdehopp 

Dato: 28. august

Tresteghopp 

Dato: 24. august

Kulestøyt 

Dato: 22. august

Diskoskast 

Dato: 25. august

Sleggjekast 

Dato: 27. august

Spydkast 

Dato: 30. august

Sjukamp 

Dato: 22./23. august

Kjelder
Denne artikkelen bygger på «Leichtathletik-Weltmeisterschaften 2015» frå ,  den 31. august 2015.  
 

2015
Sport i 2015
Beijing
Fjerdingby

Fjerdingby er eit tettbygd område som er kommunesenteret i Rælingen kommune på Romerike i Viken. Her ligg mellom anna Rælingen rådhus og eit stort idrettsanlegg, Marikollen idrettspark, med Marikollen skisenter for hopp og alpin skisport, og med fotballbanar som òg vert kalla Rælingen stadion. Marikollen ungdomsskole ligg rett i nærleiken av idrettsparken.

Geografi i Rælingen
Kommunesenter i Viken
Antioquiatapakulo

Antioquiatapakulo (Scytalopus stilesi) er ein fugl i tapakulofamilien som er endemisk til Colombia. Arten vart skildra som ny for vitskapen i 2005.

Skildring 
Dette er ein mellomstor tapakulo som kan vege så mykje som 24,5 gram og ha ei kroppslengd på ca. 11 centimeter. Kjønna skil seg i fjørdrakta, hannen er mørk grå med noko lysare underside, hoa er langt lysare med brun farge i vengfjørene. Begge har brun bakkropp med tydelege mørke tverrstriper.

Antioquiatapakuloar har vore registrerte i våt underskog på 21 stadar i fjellskogen mellom 1420 og 2130 m høgd på begge sidene av den nordlege, sentrale fjellkjeda av Andes, innanfor i departementa Antioquia, Caldas og Risaralda. Sjølv om arten har eit relativt avgrensa utbreiingsområde, er han rekna som vanleg innanfor området. Arten vart opphavleg observert på 1990-talet, men då Niels Krabbe undersøkte innspelingar av songane deira, fekk han mistanke om at dette var ein hittil ukjent art, songen åt antioquiatapakulo er monaleg raskare og med lågare tonehøgd enn den nært nærskylde ecuadortapakulo, S. robbinsi.

Arten vart oppkalla etter Frank Gary Stilast, ein ornitolog som spelte ei framtredande rolle i forsking på neotropiske fuglar på 1980- og 1990-talet. Arten er klassifisert som livskraftig.

Om tapakuloar generelt 
Tapakuloar lever i tett vegetasjon på eller nær bakkenivå og finst hovudsakleg i fjellområda i utbreiingsområdet sitt. Dei kan vere særs krevjande å observere ettersom dei spring i underskogen på ein musaktig måte. Artenne er terrestriske, har korte venger og fuglane har derfor dårlege flygeevner. Dei har kraftige bein, godt egna til livet på grassletter og i underskog. Stjerten er oppreist. Dei vert enklast oppdaga og identifisert med hjelp av kjenneteikn i songen.

Kjelder 
Denne artikkelen bygger på «Stiles's Tapaculo» frå ,  den 31. august 2015.  
  
 Cuervo, Andrés M.; Cadena, Carlos Daniel; Krabbe, Niels & Renjifo, Luis Miguel (2005): Scytalopus stilesi, a new species of tapaculo (Rhinocryptidae) from the Cordillera Central of Colombia. Auk 122(2): 445-463.
 Fjeldså, J. (2013). Stiles's Tapaculo (Scytalopus stilesi) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 31. august 2015 
BirdLife International (2015) Species factsheet: Scytalopus stilesi . Henta frå http://www.birdlife.org den 31. august 2015
Referansar

Bakgrunnsstoff 

Bilete av antioquiatapakulo, frå flickr.com

tapakulofamilien Fuglar endemiske til Colombia
Magdalenatapakulo

Magdalenatapakulo (Scytalopus rodriguezi) er ein fugl i tapakulofamilien som er endemisk til Colombia med utbreiing avgrensa til øvre Magdalenadalen. 


Skildring 
Dette er ein mellomstor tapakulo, ca. 11,5 centimeter, og med kroppsvekt på ca. 22 gram. Fjørdrakta til vaksne fuglar er mørk skifergrå med kanelbrun, mørkt tverrstripa overgump, undergump og bakre kroppssider. Magdalenatapakuloar lever i underskogen av fuktig, høg skog, i eit relativt smalt høgdebelte frå frå 2000 til 2300 moh. Dette er insektetande fuglar.

Populasjonen er estimert til å ligge på mindre enn 10 000 individ er trudd å vere minkande. Arten er klassifisert som sterkt truga, EN.

Om tapakuloar generelt 
Tapakuloar lever i tett vegetasjon på eller nær bakkenivå og finst hovudsakleg i fjellområda i utbreiingsområdet sitt. Dei kan vere særs krevjande å observere ettersom dei spring i underskogen på ein musaktig måte. Artane er terrestriske, har korte venger og fuglane har derfor dårlege flygeevner. Dei har kraftige bein, godt egna til livet på grassletter og i underskog. Stjerten er oppreist. Dei vert enklast oppdaga og identifisert med hjelp av kjenneteikn i songen.

Kjelder 
 Fjeldså, J. & Bonan, A. (2013). Magdalena Tapaculo (Scytalopus rodriguezi) In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 31. august 2015 
BirdLife International (2015) Species factsheet: Scytalopus rodriguezi . Henta frå http://www.birdlife.org den 31. august 2015
Referansar

tapakulofamilien Fuglar endemiske til Magdalenadalen i Colombia
Korshamn kapell

Korshamn kapell er ei langkyrkje frå 1906 i Lyngdal kommune, Agder. Bygget er i tre og har 100 sitjeplassar. Arkitekt for kyrkja var Arne Abrahamsen.

Kjelder

Bakgrunnsstoff 
 
 

Kyrkjer i Lyngdal
Kulturminne i Lyngdal
Kyrkjer i Lister og Mandal prosti
Langkyrkjer i Agder og Telemark bispedømme
Norske kyrkjer frå 1906
Diktkammeret

Diktkammeret er ein nettstad og eit forum på Internett for diktskriving.  

Det starta i februar i 2001 som ein del av Dagbladet si litteratursatsing og vart raskt eit populært tilbod til dei som var opptekne av å skrive dikt.  Gjennom åra Diktkammeret har eksistert har månadens poet blitt kåra av ein fast jury. 

Diktkammeret har også ein etablert poet som har fungert som diktlærar og med jamne mellomrom kommenterer dikta som blir lagde ut. Helge Torvund har fungert som diktlærar med nokre avbrot sidan oppstarten.  Det er verd å merke seg at mange av deltakarane på Diktkammeret har debutert med bok i løpet av åra kammeret har eksistert.

Sidan 1. april 2015 har Diktkammeret fungert gjennom folkefinansiering, utan støtte fra Dagbladet, og frå 1. september 2015 som ein sjølvstendig nettstad på diktkammeret.no.

Bakgrunnsstoff
 www.diktkammeret.no

Skipingar i 2001
Norske nettstader
Norsk litteratur
Hevel Modi'in regionale kommune

Hevel Modi'in regionale kommune (hebraisk מועצה אזורית חבל מודיעין, Mo'atza Azorit Hevel Modi'in, tyder Modi'in Region regionale kommune) er ein regional kommune sentralt i Israel. Han vart grunnlagd i 1950 og dekkjer eit område frå Petah Tikva til Modi'in.

Kommunegrensene: 
Drom HaSharon regionale kommune, El'ad og Rosh HaAyin i nord
Mateh Binyamin regionale kommune i aust
Gezer regionale kommune og Modi'in-Maccabim-Re'ut i sør
Drom HaSharon, Loddalen regionale kommune, Lod og Ramle i vest.

Busetnader
Kommunen består av ein kibbutz, 19 moshavim, tre fellesbusetnader og ein ungdomslandsby.

Kibbutzim
Be'erot Yitzhak

Moshavim
Ahisamakh
Bareket
Beit Arif
Beit Nehemia
Ben Shemen
Bnei Atarot
Ginaton
Gimzo
Givat Koah
Hadid
Kerem Ben Shemen
Kfar Daniel
Kfar Rut
Kfar Truman
Mazor
Nehalim
Rinatia
Shilat
Tirat Yehuda

Fellesbusetnader
Lapid
Mevo Modi'im
Nofekh

Ungdomslandsbyar
Ben Shemen ungdomslandsby

Bakgrunnsstoff
Heimeside  

 
Regionale kommunar i Israel
Kfar Ruth

Kfar Ruth (hebraisk skrift כְּפַר רוּת, tyder 'Ruth-landsbyen') er ein moshav i Israel, like vest for Den grøne linja nær Modi'in. Han høyrer til Hevel Modi'in regionale kommune. I 2006 hadde han eit folketal på 230.

Moshaven vart grunnlagd i 1977. Han er kalla opp etter den eldgamle landsbyen Kfar Ruta som finst på Madabakartet i dette området.

Kjelder

Denne artikkelen bygger på «Kfar Ruth» frå ,  den 1. september 2015. 
 oppgav desse kjeldene:

Moshavar
Busetnader grunnlagde i 1977
1977 i Israel
Busetnader i Det sentrale distriktet i Israel
Kfar Truman

Kfar Truman (hebraisk skrift כְּפַר טְרוּמַן, tyder 'Truman-landsbyen') er ein moshav sentralt i Israel. Han ligg i Shephelah kring 3 km aust for Ben Gurion internasjonale lufthamn og høyrer til Hevel Modi'in regionale kommune. I 2006 hadde han eit folketal på 606.

Historie
Moshaven vart grunnlagd i 1949 av demobiliserte Palmach-soldatar, og vart først kalla Bnei Harel. I 1950 føreslo representantar frå Jewish Agency å endre namnet til Kfar Truman, til ære for den amerikanske presidenten Harry S. Truman, som gav viktig støtte til opprettinga av Staten Israel. Til gjengjeld, vart moshaven offisielt anerkjent, og gav han rettar til vegar, innlagt vatn og elektrisitet. Skogen ved Kfar Truman vart kalla opp etter Margaret Truman, dottera til presidenten.

Landsbyen vart bygd på landområde som høyrte til landsbyen Beit Nabala.

Kjelder

Denne artikkelen bygger på «Kfar Truman» frå ,  den 1. september 2015. 
 oppgav desse kjeldene:

Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Mazor

Mazor (hebraisk skrift מָזוֹר, tyder 'Kur') er ein moshav sentralt i Israel. Han ligg på Sharonsletta kring 3 km søraust for Petah Tikva og dekkjer 2 300 dekar og høyrer til Hevel Modi'in regionale kommune. I 2011 hadde han eit folketal på 1 294.

Historie

Moshaven vart grunnlagd i 1949 av immigrantar frå Tsjekkoslovakia og Ungarn og av innfødde israelarar. Han vart opphavleg kalla Mizra Har (hebraisk skrift מזרע הר, tyder Sådd eng på eit fjell), men vart seinare kalla Mazor, eit namn som kom frå den avfolka arabiske landsbyen al-Muzayri'a. Den første tida i Mazor er tema i ein historisk roman, Kfar BaSfar («Ein landsby på grensa») av Gershon Erich Steiner, ein av grunnleggjarane av Mazor.

Mazor vart grunnlagd på landområde som høyrer til den avfolka arabiske landsbyen Rantiya, og det vestlege landområdet til al-Muzayri'a.

Aust for moshaven ligg ein arkeologiske stad med eit romersk mausoleum frå 200-talet. Mausoleet er den einaste bygningen frå romartida i Israel som framleis står frå fundamentet til taket. Det vart funne eit mosaikkgolv frå bysantinsk tid ikkje langt frå mausoleet.

Kjelder

Denne artikkelen bygger på «Mazor» frå ,  den 1. september 2015. 
 oppgav desse kjeldene:

Tsjekkisk diaspora i Israel
Ungarsk diaspora i Israel
Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Slovakisk diaspora i Israel
Nehalim

Nehalim (hebraisk skrift נְחָלִים, tyder Bekkar) er ein religiøs moshav sentralt i Israel. Han ligg kring 4 km aust for Petah Tikva og høyrer til Hevel Modi'in regionale kommune. I 2007 var folketalet 2 100.

Moshaven vart grunnlagd av medlemmar av Jerusalem Organisation. Dei hadde byrja jordbruksopplæring i 1938 i Menahemia. I 1944 flytta dei til Galileastripa og slo seg ned i området som i dag er HaGoshrim. Han vart kalla opp etter nærliggande bekkar som renn til Jordanelva. Som følgje av den arabisk-israelske krigen i 1948, gjekk dei religiøse innbyggjarane med på å flytte (busetnaden var no på grensa til Syria), og flytta husa til den fråflytta landsbyen Wilhelma. Den nye moshaven vart grunnlagd i 1952 på 25 dekar land.

Nehalim har ei hovudsynagoge, grunnlagd av jødar frå Europa. I 2012 utvikla det seg ein kontrovers då den aukande Mizrahi-populasjonen i moshaven ønskte å byggje ei ny synagoge for å gjenspegle den religiøse arva si, men vart hindra av sjefsrabbien i moshaven, David Greenwald.

Kjelder

Denne artikkelen bygger på «Nehalim» frå ,  den 1. september 2015.  
 

Moshavar
Religiøse israelske samfunn
Busetnader grunnlagde i 1952
1952 i Israel
Jødiske landsbyar avfolka under den arabisk-israelske krigen i 1948
Busetnader i Det sentrale distriktet i Israel
Rinatya

Rinatya (hebraisk skrift רִנַּתְיָה) er ein moshav sentralt i Israel. Han ligg mellom Petah Tikva og Yehud og høyrer til Hevel Modi'in regionale kommune. I 2006 hadde han eit folketal på 854.

Moshaven vart grunnlagd i 1949 av immigrantar frå Marokko på landområdet til den avfolka palestinske landsbyen Rantiya. Han består i dag av 72 gardar.

Kjelder

Denne artikkelen bygger på «Rinatia» frå ,  den 1. september 2015. 
 oppgav desse kjeldene: 

Morris, Benny (2004): The Birth of the Palestinian Refugee Problem Revisited,  Cambridge University Press ISBN 0-521-00967-7

 

Marokkansk diaspora i Israel
Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Shilat

Shilat (hebraisk skrift שִׁלָּת) er ein moshav i Israel kring ein kilometer nord for Modi'in, like vest for Den grøne linja. Han høyrer til Hevel Modi'in regionale kommune. I 2011 hadde han eit folketal på 450.

Moshaven vart grunnlagd i juli 1977 av 25 familiar.

Kjelder

Denne artikkelen bygger på «Shilat» frå ,  den 1. september 2015. 
 oppgav desse kjeldene:

Bakgrunnsstoff
Offisiell nettstad 

Moshavar
Busetnader grunnlagde i 1977
1977 i Israel
Busetnader i Det sentrale distriktet i Israel
Tirat Yehuda

Tirat Yehuda (hebraisk skrift טִירַת יְהוּדָה, tyder Judaborga) er ein moshav sentralt i Israel. Han ligg nær Yehud og Ben Gurion internasjonale lufthamn og høyrer til Hevel Modi'in regionale kommune. I 2006 hadde han eit folketal på 859.

Moshaven vart grunnlagd i 1949 av immigrantar frå Ungarn. Han låg først lenger nordaust i området som i dag er Bareket, før han flytta til den noverande plasseringa i 1951. Han vart kalla opp etter den nærliggande, fråflytta arabiske landsbyen al-Tira og at han låg nær grensa til landområdet til Juda-stamma.

Dei første åra vart han angripen fleire gonger av fedayeen, og hadde status som grensebusetnad fram til seksdagarskrigen.

Kjelder

Denne artikkelen bygger på «Tirat Yehuda» frå ,  den 1. september 2015. 
 oppgav desse kjeldene:

Ungarsk diaspora i Israel
Moshavar
Religiøse israelske samfunn
Busetnader grunnlagde i 1949
1949 i Israel
Busetnader i Det sentrale distriktet i Israel
Lapid

Lapid (hebraisk skrift לַפִּיד, tyder Fakkel) er ein israelsk fellesbusetnad. Han ligg nær Modi'in og høyrer til Hevel Modi'in regionale kommune. I 2007 hadde han eit folketal på 2 400.

Historie
Lapid vart grunnlagd i 1996. Han vart bygd på ei landstripe med status som ingemannsland innafor Den grøne linja. Før 1967 høyrte ikkje dette området til verken Jordan eller Israel.

Kjelder
Denne artikkelen bygger på «Lapid» frå ,  den 1. september 2015. 
 oppgav desse kjeldene:

Bakgrunnsstoff
Offisiell nettstad  

Fellesbusetnader i Israel
Busetnader grunnlagde i 1996
Busetnader i Det sentrale distriktet i Israel
1996 i Israel
Mevo Modi'im

Mevo Modi'im (hebraisk skrift מְבוֹא מוֹדִיעִים, tyder Porten til Modi'im), offisielt Me'or Modi'im (hebraisk skrift מְאוֹר מוֹדִיעִים), er ein religiøs fellesbusetnad sentralt i Israel. Han er òg kalla Carlebach Moshav.

Han ligg nordvest for Modi'in langs hovudveg 443 og høyrer til Hevel Modi'in regionale kommune. I 2006 hadde han eit folketal på 148.

Historie
Landsbyen vart grunnlagd som ein moshav shitufi i 1976 av rabbi Shlomo Carlebach, som budde der i seinare år av livet sitt. Mange av innbyggjarane kom til busetnaden som ei gruppe frå USA, rettleia av Carlebach. Mange kom frå eller via det tidlegare «House of Love and Prayer» som vart grunnlagd i San Francisco, og seinare i Jerusalem.

Moshaven har ei vakker, handmåla og utsmykka synagoge måla av Yitzchak Ben Yehudah i sentrum

Kjelder

Denne artikkelen bygger på «Mevo Modi'im» frå ,  den 1. september 2015. 
 oppgav desse kjeldene:

Fellesbusetnader i Israel
Religiøse israelske samfunn
Busetnader grunnlagde i 1964
1964 i Israel
Busetnader i Det sentrale distriktet i Israel
Nofekh

Nofekh (hebraisk skrift נֹפֶךְ, נופך) er ein israelsk fellesbusetnad sentralt i Israel. Han ligg i Shephelah og høyrer til Hevel Modi'in regionale kommune. I 2006 hadde han eit folketal på 371.

Landsbyen vart grunnlagd i 1949 på landområdet til den avfolka palestinske landsbyen Rantiya av immigrantar frå Marokko. Namnet er henta frå ein av dei 12 steinane i Hoshen, den heilage brystplata til den jødiske høgstepresten, nemnd i Andre mosebok 28:18. Dei nærliggande Shoham, Bareqet og Ahlama (tidlegare namn på Beit Arif) vart òg kalla opp etter ein av steinane.

Kjelder
Denne artikkelen bygger på «Nofekh» frå ,  den 1. september 2015. 
 oppgav desse kjeldene: 
 

Fellesbusetnader i Israel
Busetnader grunnlagde i 1949
1949 i Israel
Busetnader i Det sentrale distriktet i Israel
Ben Shemen ungdomslandsby

Ben Shemen ungdomslandsby (hebraisk skrift כפר הנוער בן שמן, Kfar HaNo'ar Ben Shemen) er ein ungdomslandsby og jordbrukskostskule sentralt i Israel. Han ligg nær Ben Shemen og Ginaton og høyrer til Hevel Modi'in regionale kommune. I 2006 hadde han eit folketal på 627.

Historie

Landsbyen vart grunnlagd i 1927 på landområdet til fabrikken Hadid av Siegfried Lehman. Målet var å gje born sionistisk etikk og lære dei å arbeide med jorda. Dei første elevane ved skulen kom frå Kaunas i Litauen. I dag har han kring 1 000 elevar, og 400 bur i landsby.

I 1947 hadde han eit folketal på kring 1 000.

Under den arabisk-israelske krigen i 1948 vart den isolerte landsbyen kringsett av den arabiske legionen. Elleve ungdommar vart drepne i eit forsøk på å føre inn forsyningar.

Kjende elevar har vore Shimon Peres, Shulamit Aloni, Moshe Katsav, Dan Ben Amotz, Micha Tomkiewicz, Amitai Etzioni og Haim Saban.

Kjelder
Denne artikkelen bygger på «Ben Shermen Youth Village» frå ,  den 1. september 2015. 
 oppgav desse kjeldene:

Bakgrunnsstoff
Offisiell nettstad

Ungdomslandsbyar i Israel
Busetnader grunnlagde i 1927
1927 i Palestina
Jødiske landsbyar i Palestinamandatet
Busetnader i Det sentrale distriktet i Israel
Ginaton

Ginaton (hebraisk skrift גִּנָּתוֹן) er ein moshav sentralt i Israel. Han ligg nær Ben Shemen og høyrer til Hevel Modi'in regionale kommune. I 2006 hadde han eit folketal på 737.

Landsbyen vart grunnlagd i 1949 av immigrantar frå Bulgaria. Namnet er henta frå Nehemja 10:7. Grunnleggjarane fekk seinare fleire immigrantar frå Ungarn, Iran, Nord-Afrika og Romania.

Kjelder
<div class="references-small">
Denne artikkelen bygger på «Ginaton» frå ,  den 1. september 2015. 
 oppgav desse kjeldene:

Bakgrunnsstoff
Ginaton vingard: israelsk vin frå Ginaton 

Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Giv'at Ko'ah

Giv'at Ko'ah (hebraisk skrift גִּבְעַת כֹּ"חַ, tyder 'Styrkeåsen' eller '28-åsen') er ein moshav sentralt i Israel. Han høyrer til Hevel Modi'in regionale kommune og hadde i 2006 eit folketal på 504.

Landsbyen vart grunnlagd i 1950 av immigrantar frå Jemen. Han vart kalla opp etter 28 soldatar (כ"ח er  hebraisk for 28) frå Alexandroni-brigaden som døydde i kampane ved Qula under den arabisk-israelske krigen i 1948.

Kjelder

Denne artikkelen bygger på «Giv'at Ko'ah» frå ,  den 1. september 2015. 
 oppgav desse kjeldene:

Moshavar
Busetnader grunnlagde i 1950
Busetnader i Det sentrale distriktet i Israel
Jemenittisk diaspora i Israel
1950 i Israel